पाएं अपने शहर की ताज़ा ख़बरें और फ्री ई-पेपरडाउनलोड करें
कोविड वैक्सीन के लिए तैयार बैठे युवाओं को अभी और इंतजार करना होगा। क्योंकि जिले में अब तक पर्याप्त मात्रा में वैक्सीन की सप्लाई नहीं पहुंची। सिविल अस्पताल के वैक्सीन स्टोर में को-वैक्सीन की 100 और कोविशील्ड की महज 600 वॉयल्स शेष हैं। वैक्सीनेशन की सप्लाई का अगर यही हाल रहा तो आने वाले दिनों में वैक्सीनेशन प्रक्रिया प्रभावित हो सकती है। सेहत विभाग ने सरकारी साइट पर 45 प्लस का टीकाकरण जारी रखने के लिए प्राइवेट अस्पतालों में बची करीब 570 वॉयल्स भी वापस मंगवा ली हैं। वहीं 1 मई से शुरू 18 प्लस वाले लाभपात्रियों की वैक्सीनेशन प्रक्रिया शुरू नहीं हुई, विभाग को पर्याप्त वैक्सीन उपलब्ध होने के बाद ही वैक्सीनेशन प्रक्रिया शुरू होगी।
सेहत विभाग के अधिकारियों ने संकेत दिए कि 18 प्लस वैक्सीनेशन बठिंडा जिलें में शुरू करने के लिए अभी कोई समय निर्धारित नहीं किया गया है, लेकिन 44 प्लस लोग वैक्सीन लगवा सकते हैं। उल्लेखनीय है कि 18 प्लस के लोगों को वैक्सीनेशन एक मई से शुरू हाेना था। पिछले चार दिनों से अाॅनलाइन रजिस्ट्रेशन चल रही थी। लाभपात्री युवा वैक्सीनेशन के लिए सेवा केंद्र व स्वयं रजिस्ट्रेशन करवा रहे थे। कार्यकारी अफसर पॉमिल बांसल ने बताया कि फिलहाल विभाग द्वारा अस्पताल व सेंटरों से बची हुई वैक्सीन वापस मंगवा ली गई है, कैंप जारी रहेगा, लेकिन निजी स्तर पर वैक्सीनेशन अभी नही होगी। वहीं 18 प्लस वाले युवा वर्ग को अभी और इंतजार करना होगा।
अब तक 107986 लोगों का टीकाकरण किया गया। वहीं शनिवार को 2923 लोगों को टीका लगाया गया है। जिसमें हेल्थ वर्कर 14, फ्रंटलाइन वर्कर 994, 45 वर्ष से अधिक उम्र के 821 और 60 वर्ष से अधिक उम्र के 515 लोगों का टीकाकरण किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn